મોરબીના લુટાવદર ગામે રહેતા અને પીપળીયા ચાર રસ્તા પાસે અંબિકા જ્વેલર્સની દુકાન ધરાવતાં ધીરજલાલ શિવલાલ પારેખ (ઉ. વ. ૬૦) નામના સોની વેપારી સોમવારે મોડી સાંજે પોતાની દુકાન બંધ કરીને બાઈક પર લુટાવદર ગામે જઇ રહ્યા હતા તે સમયે લુટાવદર ગામના પાટિયા પાસે ત્રણ અજાણ્યા શખ્સોએ બાઈક પર આવી સોની વેપારીની આંખમાં મરચું છાંટી તેમની પાસે રહેલા ઘરેણાં ભરેલા બે થેલા પૈકી એક થેલો ઝૂંટવી લીધો હતો બાદમાં તેઓ ફરાર થઈ ગયા હતા.